แรงขาย “หุ้นพลังงาน” ฉุด SET ปิดลบ 1 จุด ลุ้น “ครม.” เคาะมาตรการกระตุ้นศก. พรุ่งนี้!
SET ปิดลบ 0.81 จุด รับแรงขายหุ้นกลุ่มพลังงาน ปรับตัวลงมา หลังจากกลับมากังวลจำนวนผู้ติดเชื้อโควิด-19 ในจีนเพิ่มสูงกระทบดีมานด์น้ำมันและปิโตรเคมี สำหรับแนวโน้มวันพรุ่งนี้ คาดดัชนียังแกว่งตัวในกรอบแคบๆ ต่อเนื่อง จับตาครม.เคาะมาตรการกระตุ้นเศรษฐกิจของภาครัฐในวันพรุ่งนี้
SET ปิดลบ 0.81 จุด รับแรงขายหุ้นกลุ่มพลังงาน ปรับตัวลงมา หลังจากกลับมากังวลจำนวนผู้ติดเชื้อโควิด-19 ในจีนเพิ่มสูงกระทบดีมานด์น้ำมันและปิโตรเคมี สำหรับแนวโน้มวันพรุ่งนี้ คาดดัชนียังแกว่งตัวในกรอบแคบๆ ต่อเนื่อง จับตาครม.เคาะมาตรการกระตุ้นเศรษฐกิจของภาครัฐในวันพรุ่งนี้
19 ธ.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งตัวในกรอบแคบๆ โดยมีแรงหนุนเก็งกำไรหุ้นกลุ่มค้าปลีกจากความคาดหวังต่อคณะรัฐมนตรี (ครม.) เคาะมาตรการกระตุ้นเศรษฐกิจรอบใหม่ ทั้งจากโครงการเราเที่ยวด้วยกันเฟส 5, ช้อปดีมีคืน, มาตรการลดค่าครองชีพต่างๆ
ขณะที่กลุ่มกดดันตลาด คือ กลุ่มพลังงานที่ปรับตัวลงมา หลังจากกลับมากังวลจำนวนผู้ติดเชื้อโควิด-19 ในจีนเพิ่มสูงกระทบดีมานด์น้ำมันและปิโตรเคมี ทำให้หุ้นกลุ่มนี้ถูกลดความคาดหวังลงไป โดยมองว่าราคาน้ำมันดิบยังปรับฐานไม่จบ
รวมถึงหุ้น PTT-OR ก็มีปัจจัยเฉพาะตัว หลังกองทุน Pension Fund ของรัฐบาลนอร์เวย์มีนโยบายขายหุ้นที่ถืออยู่ เนื่องจากมีความเสี่ยงที่ทั้งสองบริษัทอาจมีการลงทุนที่เข้าข่ายสนับสนุนรัฐบาลทหารเมียนมาทางอ้อม ขัดกับแนวปฏิบัติของกองทุนฯ
สำหรับแนวโน้มวันพรุ่งนี้ คาดดัชนียังแกว่งตัวในกรอบแคบๆ ต่อเนื่องจากมองว่ามาตรการกระตุ้นเศรษฐกิจของภาครัฐที่จะมีการนำเข้าที่ประชุมคณะรัฐมนตรี (ครม.) พรุ่งนี้ แต่รายละเอียดน่าจะเป็นไปตามคาด ไม่ได้เรื่องเซอร์ไพรส์ตลาด
โดยให้แนวรับไว้ที่ 1,610 จุด และแนวต้าน 1,630 จุด แนะติดตามกำหนดนำหุ้นเข้า-ออก SET50 จะมี DELTA หรือไม่ หากมีหรือไม่มี ก็คาดจะได้เห็น Panic ทั้ง Buy และ Sell โดยทุกๆ 10 บาทของการปรับตัวขึ้น-ลง DELTA มีผลต่อดัชนีฯ ราว 1 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,404.60 ล้านบาท ปิดที่ 166.00 บาท ลดลง 6.50 บาท
BDMS มูลค่าการซื้อขาย 1,784.88 ล้านบาท ปิดที่ 28.25 บาท เพิ่มขึ้น 0.25 บาท
PTT มูลค่าการซื้อขาย 1,463.47 ล้านบาท ปิดที่ 31.25 บาท ราคาไม่เปลี่ยนแปลง
DELTA มูลค่าการซื้อขาย 1,199.50 ล้านบาท ปิดที่ 684.00 บาท ลดลง 2.00 บาท
ESSO มูลค่าการซื้อขาย 905.69 ล้านบาท ปิดที่ 11.90 บาท ลดลง 0.20 บาท